Prodotti u servizzi 2012

1. Il-monitoraġġ tal-għotjiet tal-2005, tal-2006, tal-2007, tal-2008 u tal-2009 ipprovduti taħt il-Programm għas-Saħħa Pubblika 2003-2008 (PHP); jintemmu b’suċċess in-negozjati għal għotjiet taħt is-sejħiet għal proposti tal-2009, inklużi proġetti, għall-konferenzi, għotjiet operattivi, azzjonijiet konġunti; l-immaniġġjar tas-sejħa għal proposti tal-2011; u l-għoti ta’ kuntratti u għotjiet ta’ flus taħt is-sejħiet għal proposti tal-2008 u s-sejħiet għall-offerti taħt il-Programm tal-Konsumaturi għall-2007-2013 (CP); l-għoti ta’ proġetti taħt is-sejħa għall-offerti tal-2007, tal-2008 and tal-2009 taħt il-Miżuri ta’ Taħriġ dwar is-Sigurtà tal-Ikel. 2. Il-programm ta’ ħidma PHP — Is-sejħa għal proposti tal-2012 tnediet fit-8 ta’ Diċembru 2011 u għalqet fid-9 ta’ Marzu 2012. Hija ġiet ippubblikata fil-Ġurnal Uffiċjali tal-UE (2) u fuq is-siti tal-EAHC (3) u tal-Ewropa. — Il-proposti għal proġetti: 16 minn 84 proposta għal proġetti evalwati (19,5 %) kienu rrakkomandati għal total ta’ EUR 13 312 116 tal-kofinanzjament tal-UE. — Il-proposti għal konferenzi: 7 minn 41 proposta għal konferenzi (17 %) kienu rrakkomandati għall-finanzjament li jammonta għal EUR 599 097. — Il-proposti għal għotjiet operattivi: 19 minn 40 proposta għal għotjiet operattivi (47,5 %) kienu rrakkomandati għall-kofinanzjament totali tal-UE b’ammont ta’ EUR 4 330 590. — L-Azzjonijiet Konġunti: Il-ħames proposti għal azzjonijiet konġunti sottomessi kienu rrakkomandati għall-kofinanzjament tal-UE b’ammont ta’ EUR 8 941 660. — Il-listi ta’ riżerva jinkludu ħames proġetti, żewġ proposti għal konferenzi u żewġ proposti għal għotjiet operattivi. Dawn jistgħu jkunu eliġibbli għall-kofinanzjament totali tal-UE b’ammont ta’ EUR 4 540 962, EUR 90 000 u EUR 273 754 rispettivament. — Tliet sejħiet għall-offerti, inkluża waħda għal kuntratt qafas dwar is-sigurtà tas-saħħa, proċedura waħda negozjata u 10 talbiet għas-servizzi kienu ppubblikati fl-2012. — Billi l-parti l-kbira tal-kuntratti kienu konklużi fit-tieni nofs tal-2012, il-ħidma dwarhom bdiet lejn tmiem is-sena. L-EAHC ospitat laqgħa ta’ tnedija għal kull kuntratt u ssorveljat mill-qrib it-twettiq, b’koordinazzjoni mad-DĠ SANCO. 3. Il-programm ta’ ħidma CP — Fl-2012, fi ħdan il-qafas tal-Programm tal-Konsumaturi, l-Aġenzija nediet seba’ sejħiet għal proposti. — L-Aġenzija kkofinanzjat 64 għotja, li taw l-opportunità lill-uffiċjali ta’ infurzar minn diversi Stati Membri biex jikkondividu l-esperjenzi u t-tagħrif dwar l-implimentazzjoni tad-Direttiva 2001/95/KE dwar is-sigurtà ġenerali tal-prodotti u tar-Regolament (KE) Nru 2006/2004 dwar il-kooperazzjoni għall-protezzjoni tal-konsumatur. — Fi ħdan il-qafas tas-Sejħa tal-GPSD, l-EAHC kkofinanzjat proġett għall-iskambju u l-implimentazzjoni tal-aqwa prattiki bejn l-Istati Membri, u b’hekk tittejjeb il-kooperazzjoni transkonfinali u tiżdied is-sigurtà tal-prodotti tal-konsumatur. L-għan prinċipali tagħha huwa li żżid is-sigurtà tal-prodott tal-konsumatur fi ħdan il-grupp ta’ prodotti li ġejjin: oġġetti għall-indukrar tat-tfal, nanoteknoloġija u kożmetiċi, qfieli u lazzijiet, slielem u detetturi tal-monossidu tal-karbonju (CO) u tad-duħħan. — Fir-rigward tal-azzjonijiet konġunti tas-CPC (Klassifikazzjoni Ċentrali tal-Prodott), l-EAHC ikkofinanzjat żewġ proġetti. L-ewwel waħda twettaq attivitajiet sabiex tiżviluppa fehim kondiviż dwar il-liġijiet ta’ kummerċ elettroniku. It-tieni azzjoni konġunta tas-CPC tiżviluppa attivitajiet li jiffokaw fuq il-“kundizzjonijiet inġusti f’kuntratti konklużi minn konsumaturi”. — Fl-2012 l-Aġenzija ffirmat għotjiet speċifiċi mal-Uffiċċju Ewropew tal-Għaqdiet tal-Konsumaturi (BEUC) u l-Assoċjazzjoni Ewropea għall-Koordinazzjoni tar-Rappreżentazzjoni tal-Konsumaturi fl-Istandardizzazzjoni (ANEC). — Il-kofinanzjament tal-BEUC se jikkontribwixxi biex jippromwovi aktar l-interessi tal-konsumaturi Ewropej fil-proċess tal-politika tal-UE bħala akkwirenti jew utenti tal-prodotti u s-servizzi. — L-appoġġ finanzjarju mogħti lill-ANEC jiżgura r-rappreżentazzjoni u d-difiża tal-interessi tal-konsumatur fil-proċess tal-istandardizzazzjoni u ċ-ċertifikazzjoni. — Problemi prattiċi tal-konsumatur bħal kwalità ta’ prodott jew servizz, konsenja tardiva ta’ prodott minn barra l-pajjiż jew kundizzjonijiet inġusti f’kuntratt huma fost il-kwistjonijiet ittrattati kuljum mill-ECC (Ċentru Ewropew tal-Konsumatur) f’29 pajjiż. Fl-2012, l-ECC-Net ittratta aktar minn 72 000 kuntratt b’konsumaturi li esperjenzaw problema transkonfinali. B’kollox, l-ECC-net ghenet lil konsumaturi f’madwar 416 000 każ mill-ħolqien tagħha fl-2005. Fl-2012, l-EAHC nediet Sejħa għal Proposti li tikkonċerna l-kontribuzzjoni finanzjarja lill-ECCs għall-attivitajiet tagħhom matul l-2013 u kkonkludiet 29 ftehimiet ta’ għotja. — Fi ħdan il-qafas tal-Programm tal-Konsumaturi fl-2012 l-Aġenzija nediet 2 sejħiet għall-offerti u 11-il talba għal servizzi speċifiċi. — Dolceta huwa għodda għall-edukazzjoni online, żviluppata fi ħdan il-kuntest tal-Programm tal-Konsumaturi tal-UE. Fl-2012, l-aġenzija nediet 2 talbiet għal servizzi, waħda għandha l-għan li tippromwovi s-sit il-ġdid u tarrikkixxi l-kwalità tal-kontenut tiegħu u oħra għandha l-għan li żżomm u tospita dik eżistenti u tiżgura l-manutenzjoni tas-sit u l-ospitar u l-modernizzazzjoni tas-sit il-ġdid għas-sena li ġejja. — Matul l-2012 ġiet żviluppata pjattaforma interattiva ġdida għall-għalliema fl-iskejjel sekondarji biex tieħu post is-sit eżistenti Dolceta. Il-pjattaforma interattiva ġiet stabbilita wara analiżi tal-ħtiġijiet tal-għalliema f’termini ta’ kontenut, fatturi, markar tad-ditta u disinn. Is-sit huwa mistenni li jiġi mniedi f’Marzu 2013. — Matul l-2012, l-EAHC iffirmat three 3 kuntratti speċifiċi fl-implimentazzjoni tal-kuntratt qafas dwar l-istudji tas-swieq tal-konsumatur. L-ewwel kuntratt għandu l-għan li janalizza jekk is-suq tal-karburanti hux qed jaħdem għall-konsumaturi u jekk il-konsumaturi humiex kapaċi jieħdu deċiżjonijiet infurmati dwar ix-xiri. It-tieni kuntratt se jesplora sa liema limitu l-iskemi ta’ ċertifikazzjoni volontarja u ta’ awtodikjarazzjoni li huma preżenti fuq prodotti tal-ikel huma konformi mal-leġiżlazzjoni applikabbli. It-tielet studju tas-swieq huwa li jipprovdi informazzjoni dwar is-sitwazzjoni attwali tal-preżenza ta’ klejms ħodor (green claims) fis-suq uniku għal prodotti mhux tal-ikel — Bil-għan li tiġi żviluppata data biex tgħin lill-Kummissjoni tifhem aħjar, timmonitorja u tikkunsidra l-interess tal-konsumaturi fis-suq intern, l-Aġenzija ffirmat kuntratt biex twettaq stħarriġ dwar il-monitoraġġ tas-suq ta’ 52 suq tal-konsumatur f’27 Stat Membru, fil-Kroazja, fin-Norveġja u fl-Islanda. Ir-riżultati ta dan l-istħarriġ se jkunu analizzati u r-rakkomandazzjonijiet tal-politika se jkunu identifikati sabiex jirrimedjaw in-nuqqasijiet detetti jew b’rabta mal-funzjonament tas-suq uniku jew fir-rigward tal-abbiltà tal-konsumaturi biex jieħdu deċiżjonijiet infurmati. — Fl-2012, l-EAHC immonitorjat l-implimentazzjoni tal-kuntratti qafas multipli biex tinfetaħ mill-ġdid il-kompetizzjoni għall-provvista ta’ studji ekonomiċi dwar l-imġieba għall-EAHC, għad-DĠ SANCO u Servizzi oħra tal-Kummissjoni (DĠ JUST u DĠ CLIMA). — B’mod speċifiku, l-EAHC nediet tliet talbiet għall-konklużjoni ta’ studji bħal dawn fl-oqsma li ġejjin: Tariffi Multilaterali tal-Interkambju għal Karti ta’ Kreditu; logħob tal-azzard online u miżuri adegwati għall-protezzjoni tal-konsumaturi ta’ servizzi tal-logħob tal-azzard u skrins ta’ informazzjoni ta’ sostenibbiltà online dwar l-imġieba ta’ xiri intelliġenti fil-punt tax-xiri (Eco-Search). — L-EAHC ħadmet fuq it-tħejjija ta’ proġett ġdid dwar il-bini tal-kapaċità għall-organizzazzjonijiet tal-konsumatur. L-EAHC nediet Sejħa miftuħa għall-konklużjoni ta’ FWC (kuntratt qafas) għall-implimentazzjoni ta’ attivitajiet ta’ taħriġ, inkluż l-e-learning multilingwu and l-iżvilupp ta’ pjattaforma fuq l-Internet; studju għall-valutazzjoni ta’ ħtiġijiet ta’ taħriġ tal-organizzazzjonijiet tal-konsumatur fl-Ewropa kien ikkuntrattat f’Awwissu. Ir-riżultati finali tiegħu se jappoġġaw l-implimentazzjoni tal-proġett il-ġdid. 4. Il-programm ta’ ħidma BTSF — L-EAHC hija responsabbli issa għall-implimentazzjoni ta’ kważi l-attivitajiet kollha tal-BTSF (Programm għat-Taħriġ Imtejjeb għal Iżjed Sikurezza fl-Ikel), b’taħriġ biss dwar Organiżmi Ġenetikament Modifikati li għadu mmaniġġat mid-DĠ SANCO. Minkejja l-espansjoni tal-firxa ta’ korsijiet offruti, l-EAHC irnexxielha tkisser l-ostakolu ta’ sodisfazzjoni tal-parteċipant ta’ 85 % sena qabel iż-żmien skedat. Barra minn hekk, il-valutazzjoni interim riċenti tal-BTSF turi li aktar minn 96 % tal-parteċipanti jħarsu lejn it-tagħrif miksub mit-taħriġ bħala ta’ benefiċċju għall-ħidma ta’ kuljum tagħhom. — Fl-2012, madwar 6 300 parteċipant, il-parti l-kbira tagħhom uffiċjali tal-Istati Membri, kienu mħarrġa f156 sessjoni ta’ ħidma u missjonijiet għat-taħriġ. Il-maġġoranza tal-programmi kienu bbażati fuq l-UE. Oħrajn kienu għal pajjiżi terzi, b’taħriġ immirat lejn parteċipanti mir-reġjuni tad-dinja fejn saru l-avvenimenti. — Żvilupp importanti fl-2012 kien l-estensjoni tal-mandat tal-EAHC (4) biex tippermettilha tuża sorsi tal-fondi taħt il-linji baġitarji tad-DĠ TRADE u d-DĠ DEVCO għall-attivitajiet tal-BTSF minbarra dawk previsti mill-bażi legali tal-BTSF (5). Dan wassal għall-pubblikazzjoni tal-ewwel Sejħa għall-Offerti għal programm ġdid biex ikun immaniġġat mill-EAHC bil-għan li jippermetti lill-pajjiżi mhux tal-UE li jipparteċipaw b’mod aktar effettiv f’entitajiet li jistabbilixxu standards internazzjonali (ISSB).